"• Molaetsa o tshwanetse o nne mokhutshwane, o tlhamalale le go neelana ka tshedimosetso e ntsi. • Tiriso ya dikhutshwafatso, dialefabete, dinomoro le tlogelo ya ditumanosi e letleletswe fela fa go kwalwa molaetsakhutshwe o o sa tlhomamang. • Mo tlhatlhobong o tshwanetse go dirisa puo e e tlhomameng fa o kwala molaetsakhutshwe. • Palo ya mafoko a a solofetsweng fa o kwala molaetsakhutshwe e tshwanetse go nna magareng ga 80 - 100 Gakologelwa!! Fa moamogedi a amogela molaetsa, tse di latelang di tlaa tlhagelela: • Leina kgotsa nomoro ya moromedi kwa godimo mo setlhangweng. • Molaetsa o o rometsweng. • Letlha le nako tse molaetsa o rometsweng ka tsona. (i) Sekao sa molaetsakhutshwe o o sa tlhomamang Tsala Duml tsal e ke e rtag that aka lrat le le gaisang. Stlhako se tlaa bo se lla fa re keteka moletlo w matsal a ntsalak ka di 20 Sedmonthol monongwaga kwa Tlhogi BnB Tsal ke a go lalets ke kopa o ska lebala letlha le Basman le bastsna ba FNB ya slgae ba tlaa bo ba dra matshetshe Dj le dino motlele. Legdim bona le tlaa bo le tlhapile ka tsatsi leo Diapar ke hemp e tshweu le brkg bo botala ba lgdim. (ii) Sekao sa molaetsakhutshwe o o tlhomameng Tsala Ke kopa re simolole go itsotsoropanya ngwaga e sa ntse e simologa jaana ka re sa dira sentle mo ditlhatlhobong tsa rona tse di fetileng. Ke na le peelano le morutabana Phiring wa sekolo sa Boitseanape ka barutwana botlhe ba gagwe ba bone dinaledi mo serutweng sa Dipalo se a neng a ba ruta sona ngogola. Ke kopa o dire lenaane la go ithuta mme re se itsape go le sala morago. Ke kgobokantse matlharepotso a dirutwa tse di farologaneng a dingwaga tse tlhano tse di fetileng. Fa re sa tseele dithuto tsa rona matsapa isago re tlaa itshola. 79"